‘Roomys maak nie dood nie – kanker wel’ | Netwerk24
Roger Federer verdien R5,1 miljoen per dag
Roger Federer, wenner van 20 Grand Slam-titels, het die sokkerster Lionel Messi uitgestof en word die eerste tennisspeler boaan Forbes se jaarlikse lys van die bes betaalde sportlui in die wêreld.
Griekwas-legende Soon Nel oorlede
Soon Nel, een van die legendes van Griekwas se rugbyspan wat die Curriebeker in 1970 verower het, is Saterdag oorlede.
Geen verligting vir sportbedryf op vlak 3
Bêre die gholfstokke, die tennisrakette en die branderplanke. As jy nie ’n beroepsatleet is nie, is sport op vlak 3 van die land se inperkingsmaatreëls jou steeds nie beskore nie.
Só lyk die reëls vir vlieg op vlak 3
Vlugte sal heeltemal vol bespreek mag word – met die uitsondering van die heel agterste ry, wat ’n “isolasiegebied” word.
Mielies nog nat; stropery moet wag
Spog-oeste wag vanjaar op die meeste graanboere in die Vrystaat en Noordwes, maar boere sal nog ’n bietjie geduld moet hê voordat die oes van die lande kan kom.
Huawei se nuwe spogfoon toe duurder as verwag
Huawei se nuwe spogfoon, die P40 Pro, is 10% duurder as aanvanklik verwag.
Meer as 1 000 aansoeke uit kunssektor kry hulp
Dit is steeds onseker wanneer teaters heropen, maar reeds 1 050 aansoeke om geldelike hulp uit die kunssektor het uitbetalings van die Covid-19-verligtingsfonds ontvang.
Nuwe kykgenot op Showmax
Agt nuwe flieks op Showmax is net die regte doepa vir die koue dae. Trek die kniekombers en verwarmer nader vir:.
Nuwe ‘Fiddler on the Roof’ word beplan
Tevye, die ortodokse Russiese Jood in die veel bekroonde musiekspel Fiddler on the Roof, keer vir die eerste keer sedert 1971 terug na die silwerdoek, natuurlik saam met sy vrou, Golde, en hul vyf dogters.
‘Roomys maak nie dood nie – kanker wel’
Deur Anena Burger 14 Januarie 2020 06:36
Die lewe van ’n kankerlyertjie (3) van Upington wat in Desember dood is, is die naweek op ’n besonderse geleentheid in dié dorp gevier.
“Vir dié wat nog hul engeltjies het, koop daai roomys, dit maak nie dood nie. Kanker wel,” was Cerina van Blerk se raad aan ander ouers.
Sy het gepraat op die lewensvieringsgeleentheid vir haar dogter, Tiana (3), wat op 22 Desember aan kanker dood is. Haar woorde het die trane Saterdagaand vrylik laat vloei.
Cerina van Blerk se trane het vrylik gevloei toe sy haar hare ter ere van haar dogter, Tiana (3), wat aan kanker dood is, laat skeer het. Foto: Anena Burger
Die emosies het hoog geloop toe Cerina van Blerk haar hare laat skeer het op die lewensvieringsgeleentheid vir haar dogtertjie, Tiana (3), wat aan kanker dood is. Ook haar man, André, het sy hare laat skeer. Foto: Anena Burger
Die lewensviering is by die Van Blerks se gastehuis in Upington gehou.
Etlike inwoners van dié dorp het in pienk op die viering opgedaag om die dapper meisie se lewe en stryd teen kanker te vier.
Die geleentheid is gevul met vrolike kleure, lekkernye, speelgoed en foto’s van klein Tiana.
Tiana is op 16 November 2018, kort ná haar tweede verjaardag, met neuroblastoom gediagnoseer.
Ná maande se behandeling, waarop sy goed gereageer het, het Tiana op 2 Mei verlede jaar haar laaste chemoterapie ontvang. Dit het gelyk asof die kanker oorwin is.
Ná ’n reeks bestralings in Julie het die kleuter goeie vordering gemaak en het sy uitgesien na haar nuwe bababoetie, Drehan, se koms.
Maar in Augustus het haar ouers gemerk dat iets nie pluis is nie.
Foto’s van klein Tiana van Blerk en haar ouers, André en Cerina, is in glasbottels met liggies opgehang. Foto: Anena Burger
Foto’s van klein Tiana en haar ouers, André en Cerina, op die lewensvieringsgeleentheid. Foto: Anena Burger
Ná ’n MRI-skandering in September het Cerina en haar man, André, die verpletterende nuus ontvang dat twee gewasse weer agter Tiana se oog gevorm het.
Die Bloemfonteinse onkoloog dr. Jan du Plessis het die ouerpaar ingelig dat niks meer vir Tiana gedoen kon word nie.
Die Van Blerks wou nie moed opgee nie en nog ’n reeks chemoterapiesessies het in November gevolg. Dit was onsuksesvol en Tiana het verder verswak.
In Desember het die ouerpaar hul dogter vir nuwe, geïntegreerde behandeling na die Kaap geneem, maar die kanker het sy tol geëis.
Duisende mense het oor die afgelope jaar Tiana se storie op die Facebook-blad Warrior TIA gevolg en is deur haar kankerstryd en haar ouers se geloof geïnspireer.
Foto’s van Tiana van Blerk wat aan kanker dood is, is Saterdagaand op haar lewensviering uitgestal. Foto: Anena Burger
Pienk ballonne is ter ere van Tiana oor Upington vrygelaat. Foto: Anena Burger
André van Blerk stap met honderde pienk ballonne wat aan kinders en inwoners van Upington uitgedeel is wat Tiana se lewensviering bygewoon het. Foto: Anena Burger
Cerina en André het weekliks videosnitte van haar pittige sê-goed, haar danspassies en haar gunstelingliedjies wat sy graag gesing het, gedeel.
Ondanks die pyn en lyding wat sy verduur het, was sy altyd vrolik en lief vir lag.
Met haar lewensviering Saterdagaand is honderde pienk ballonne oor Upington vrygelaat.
Terwyl die seremonie aan die gang was, het haar maats se jubelende en jillende stemmetjies vrolik opgeklink.
“Tia kon net nie ’n pienk ballon laat verbygaan nie,” het Cerina met ’n hartseer glimlag gesê.
In ’n emosionele, bevrydende seremonie het André en Cerina hul hare ter ere van hul dogtertjie laat skeer. Talle vroue het ook van die geleentheid gebruik gemaak om hul lokke vir pruike vir kankerpasiënte te skenk.
Kankerlyertjie (3) verloor haar stryd
Kankerlyertjie (3) se laaste hoop behandeling in Kaap
Onderwysunie se interdik aangehoor
Ouers bekommerd oor kleuters wyl kleuterskole toe is
Withuis ook in betogers se visier na swart man se dood
KYK: Sport se 10 onnoselste feesvieringe
DAG 64: Beperkings in onderskeie brandpunte sal verskil
Hulp stroom in vir pa wat net sy baba wil begrawe